Kevin Akpoguma

Kevin John Ufuoma Akpoguma (sündinud 19. aprillil 1995 Neustadt an der Weinstraßes) on Saksamaal sündinud Nigeeria jalgpallur, kes mängib Saksamaa kõrgliigaklubis Hoffenheim.

2007. aastal liitus ta Karlsruher SC noortesüsteemiga. Klubi põhimeeskonnas debüteeris ta Saksamaa tugevuselt kolmandas liigas 2012. aasta novembris.https://int.soccerway.com/players/kevin-akpoguma/213932/ (vaadatud 17.7.2023)

2013. aastal sõlmis ta lepingu Hoffenheimiga. Aastatel 2013–2015 mängis ta Hoffenheimi reservmeeskonnas Saksamaa tugevuselt neljandas liigas. Seejärel oli ta kaks hooaega laenul Saksamaa esiliigaklubis Düsseldorfi Fortuna. Hoffenheimi põhimeeskonnas debüteeris ta Saksamaa kõrgliigas lõpuks hooajal 2017/18. Hooaja 2018/19 teises pooles oli ta Hoffenheimist laenul Saksamaa kõrgliigaklubis Hannover 96.

Aastatel 2010–2017 mängis Akpoguma Saksamaa noortekoondistes. 2014. aastal tuli ta Euroopa omavanuste meistriks Saksamaa kuni 19-aastaste koondisega. 2020. aasta septembris otsustas ta Nigeeria jalgpallikoondise kasuks. Nigeeria koondises tegi ta debüüdi 9. oktoobril 2020 sõprusmängus Alžeeria vastu.

Tema ema on sakslanna ja isa Nigeeria päritolu.

 Viited 

Kategooria:Nigeeria jalgpallurid
Kategooria:TSG 1899 Hoffenheimi jalgpallurid
Kategooria:Düsseldorfi Fortuna mängijad
Kategooria:Hannover 96 jalgpallurid
Kategooria:Bundesliga mängijad
Kategooria:Sündinud 1995